მარიან შარეცი

მარიან შარეცი (; დ. 2 დეკემბერი, 1977, ლიუბლიანა, იუგოსლავია) — სლოვენი მსახიობი, ჟურნალისტი და პოლიტიკოსი. სლოვენიის პრემიერ-მინისტრი 2018 წლის 17 აგვისტოდან.

 ბიოგრაფია 
მარიან შარეცი დაიბადა 1977 წლის 2 დეკემბერს ლიუბლიანაში. 2001 წელს დაასრულა ლიუბლიანის უნივერსიტეტის თეატრის, რადიოს, კინოსა და ტელევიზიის აკადემია. მომდევნო წლებში აქტიურად მუშაობდა ეროვნულ ტელევიზიაში RTV Slovenija. მონაწილეობდა რადიო-შოუში „რადიო გა-გა“ და სატელევიზიო შოუში „ხრი-ბარ“, როგორც კომედიანტი და პოლიტიკური სატირიკოსი. გარდა ამისა ახდენდა ცნობილი პოლიტიკოსების, სლოვენიის ყოფილი პრეზიდენტის იანეს დრნოვშეკის, ოსამა ბინ ლადენის, ფიდელ კასტროსა, ცნობილი სლოვენი პოლიტიკოსის ანტონ როპის, სლოვენიის პრემიერ-მინისტრების იანეს იანუშისა და ანდრეი ბაიუკის იმიტირებას. მუშაობდა როგორც ჟურნალისტი და რედაქტორი.

 პოლიტიკური კარიერა 
2010 წელს მონაწილეობდა ცენტრალური სლოვენიის ქალაქ კამნიკის მერის არჩევნებში. მან პირველ ტურში აიღო მეორე ადგილი, ხოლო გაიმარჯვა მეორე ტურში. იგი იყო მემარცხენე-ცენტრისტული პარტიის პოზიტიური სლოვენიის წევრი. 2014 წელს იგი კვლავ აირჩიეს ქალაქის მერად, მაგრამ ახლა უკვე თავისი პირადი პარტიიდან  მარიან შარეცის სია. პირველ ტურში მიიღო ხმების 2/3. პოლიტიკური მოღვაწეობის ვაწყების შემდეგ მიატოვა სამსახიობო კარიერა.

2017 წლის მაისში განაცხადა, რომ მონაწილეობას მიიღებდა საპრეზიდენტო არჩევნებში. იგი აკრიტიკებდა პრეზიდენტ ბორუტ პაჰორს. 2017 წლის ოქტომბერში მიიღო ხმების 25 % და გავიდა მეორე ტურშიhttp://www.rtvslo.si/slovenija/mmczivo-volilni-dan-v-sliki-in-besedi/435851. მეორე ტურში მიიღო ხმების 47 % და დამარცხდა ბორუტ პაჰორთან.

2018 წლის 17 აგვისტოს შარეცი 55 ხმით აირჩიეს პრემიერ-მინისტრად. მის წინააღმდეგ წავიდა პარლამენტის 31 დეპუტატიhttps://www.delo.si/novice/slovenija/sarec-ne-bojim-se-prevzeti-odgovornosti-82579.html.

რესურსები ინტერნეტში


სქოლიო

კატეგორია:სლოვენი პოლიტიკოსები
კატეგორია:სლოვენი ჟურნალისტები
კატეგორია:სლოვენი მსახიობები
კატეგორია:სლოვენიის პრემიერ-მინისტრები
კატეგორია:დაბადებული 1977
კატეგორია:დაბადებული 2 დეკემბერი
კატეგორია:ცოცხალი ადამიანები